જયારે હું તમને એમ કહું કે, એક બાબા બધું જ જાણે છે, ત્યારે તમારા મનમાં કેવો વિચાર આવશે? એક બાબા જે વર્તમાન, ભૂતકાળઅને ભવિષ્ય બધું જ જાણે છે, આ વાત જલ્દી માન્યામાં આવી શકે નહી. પરંતુ આ વાત સત્ય છે અને આ કહેવું છે, એપલના સ્ટીવ જોબ્સ, ફેસબૂકના માર્ક ઝ્કરબર્ગ અને ખ્યાતનામ અભિનેત્રી જુલિયા રોબર્ટ્સનું. એક સંત જે ચમત્કારથી કમ નથી, પણ પોતે હમેશા પ્રેમ અને સત્યનો જ ઉપદેશ આપ્યો. તેમણે તેમના ભક્તોને અને મુમુક્ષુઓને ભગવાન શબ્દમાં આસ્થા આપી, એ આસ્થા માટે બળ અને પુરાવા પણ આપ્યા. દુનિયાને વશ કરનાર કેટલાય જાણ્યા અજાણ્યા નામ તેમના ભક્ત છે, જે જલદી જાહેર થતું નથી. જયારે તે સામાન્ય અને નિષ્ફળ માણસ હતો ત્યારેએપલના સ્ટીવ જોબ્સને તેની સફળતા માટે પહેલેથી જ બાબાએ આગાહી કરી હતી. આ એક મોટા ચમત્કારથી કમ નહોતું. નીમ કરોલી બાબા તેમના ભક્તોમાં મહારાજજીના નામે ઓળખાય છે, કેટલાય વિદેશીઓ અને ભારતભરમાંથી તેમના સાચા સંત સ્વરૂપને જાણનાર લોકો તેમને મળ્યાં હશે. તેઓએ પોતાનો દેહત્યાગ ૧૯૭૩માં કર્યો, તેઓ આશરે ૭૩ વર્ષ પૃથ્વી પર સદેહે રહ્યા. તેમના ભક્તો મુજબ મહારાજજી ક્યારેય તેમનાથી દૂર ગયા જ નથી, તેઓ હમેશા તેમને મળતાં રહે છે અને તેમની તકલીફોમાં તેમનું દિશાસૂચન કરતા રહે છે.તેમના દરેક ભક્ત કહે છે કે મહારાજજી સમયથી પર હતાં તેમની જોડે અનેક સિદ્ધિઓ હતી જે થકી તેઓ ક્યાંય પણ કોઈ પણ સમયે પ્રવેશ કરી શકતાં હતાં અને તેથી જ તો તેઓ બધું જાણતાં હતાં.બાબાનો આશ્રમ કૈંચીધામ નૈનીતાલથી ૧૫કિલોમીટર દૂર અલમોરાના રસ્તા પર આવેલો છે.